《次韵外舅黄虞卿为爱山园好八首 其四》
宋代·喻良能

为爱山园好，都无尘世喧。穗禾临芰沼，绳草对苔垣。

去就随佳酝，穷通付寓言。还同李长吉，来过有高轩。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。